นายกรัฐมนตรี ยืนยันรัฐบาลไม่ได้ปิดบังข้อมูลผู้ป่วยโรคโควิด -19 พร้อมกำชับผู้ว่าราชการจังหวัดตามแนวชายแดน ตรวจสอบและคุมเข้ม
นายกรัฐมนตรี ยืนยันรัฐบาลไม่ได้ปิดบังข้อมูลผู้ป่วยโรคโควิด -19 พร้อมกำชับผู้ว่าราชการจังหวัดตามแนวชายแดน ตรวจสอบและคุมเข้มพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการคุมเข้มตามแนวชายแดนในช่วงการระบาดของโรคโควิด -19 ภายหลังมีกระแสข่าวว่าคนไทยลักลอบนำคนจีนที่มีอาการป่วยเข้ามารักษาตัวว่า ได้กำชับผู้ว่าราชการจังหวัดตรวจสอบแล้ว หากใครเกี่ยวข้องก็ต้องถูกลงโทษตามกฎหมาย โดยยืนยันตามแนวชายแดนมีการตรวจสอบการเข้าออกอย่างรัดกุม โดยเฉพาะการตรวจสอบคัดกรองบุคคล ซึ่งได้เน้นย้ำทั้งทางบก ทางน้ำและทางอากาศ รวมถึงช่องทางทางธรรมชาติ ซึ่งถ้าตรวจสอบพบว่าผิดกฎหมายก็จะมีการส่งตัวกลับ โดยวันนี้กองทัพบกก็ได้ส่งกำลังพลไปช่วยในการคัดกรองบุคคลเหล่านี้ด้วย ซึ่งขณะนี้ได้รับรายงานจากกระทรวงสาธารณสุข ที่มีการตรวจผ่านโรงพยาบาลในพื้นที่ ก็ไม่พบผู้ติดเชื้อส่วนกรณีที่ประเทศเกาหลีใต้พบผู้ติดเชื้อแบบก้าวกระโดดนั้น นายกรัฐมนตรี กล่าวว่า ในส่วนของประเทศไทย มีมาตรการรองรับระยะที่ 3 ไว้แล้ว ซึ่งยอมรับว่าบางอย่างต้องเข้มงวดมากขึ้น ทั้งนี้การประชุมคณะกรรมการโรคติดต่อแห่งชาติในช่วงบ่ายวันนี้ที่จะประกาศเป็นโรคติดต่ออันตรายนั้น ก็เพื่อให้เจ้าหน้าที่มีกฎหมายในการรองรับการทำงานให้มีความสะดวกและรัดกุมขึ้น ไม่ให้เชื้อแพร่กระจายในประเทศ ซึ่งไม่ได้หมายความว่ามีผู้ป่วยมากขึ้นจึงต้องประกาศ แต่เมื่อถึงความจำเป็นก็ต้องมีมาตรการมารองรับควบคุมการระบาดตามลำดับ ดังนั้นขออย่าบิดเบือนข้อมูล นอกจากนี้ยืนยันว่าไม่มีการปิดบังข้อมูลผู้ป่วยและไม่อยากให้ประชาชนตื่นตระหนก เพราะจะส่งผลกระทบในหลายด้านส่วนกรณีที่จีนระงับการส่งออกผลไม้ของไทยนั้น นายกรัฐมนตรี กล่าวว่า ต้องมีการเจรจา หารือเพื่อหาทางออกต่อไป โดยรัฐบาลรับทราบปัญหาและดำเนินการแก้ไขและเยียวยาต่อไป ขณะเดียวกันเมื่อ พ.ร.บ.งบประมาณปี 2563 ผ่านความเห็นชอบและประกาศใช้แล้ว เชื่อว่าหลายอย่างจะดีขึ้น เพื่อนำไปกระตุ้นเศรษฐกิจในพื้นที่